গতকালের পর আজও ফের কেঁপে উঠল মহানগরী। দুপুর ১২টা নাগাদ মিনিট খানেকের জন্য অনুভূত হয় এই কম্পন। নেপালের লামজুংয়ে ফের আফটারশক হয়। কলকাতা, শিলিগুড়ি সহ রাজ্যের বিভিন্ন জেলাতেও অনভূত হয় কম্পন। রিখটার স্কেলে কম্পনের মাত্র ছিল ৬.৭।
 ওয়েব ডেস্ক: গতকালের পর আজও ফের কেঁপে উঠল মহানগরী। দুপুর ১২.৩৯ মিনিটে মিনিট খানেকের জন্য অনুভূত হয় এই কম্পন।  কলকাতা, শিলিগুড়ি সহ রাজ্যের বিভিন্ন জেলাতেও অনভূত হয় কম্পন। রিখটার স্কেলে কম্পনের মাত্র ছিল ৬.৭। দিল্লি, পঞ্জাব, বিহার, উত্তরপ্রদেশ, মধ্যপ্রদেশ, অসমেও ভূমিকম্প হয়েছে।  নেপালের কোডারি থেকে ১৭ কিলোমিটার দূরে ভূমিকম্পের উত্‍সস্থল। ফের কম্পনের জেরে দুপুর ১২.৪০ মিনিট থেকে কলকাতার মেট্রো পরিষেবা বন্ধ হয়ে যায়। যাত্রীদের নিরাপদে ট্রেন থেকে নামিয়ে আনা হয়। ভূমিকম্পের জেরে চিড়িয়ামোড়ে বড়সড় ফাটল ধরল টালা-পলতা পাইপলাইনে। তবে এর জেরে শহরে জল সরবরাহ ব্যাহত হবে না বলে জানিয়েছে পুরসভা। যদিও আগামী চব্বিশ ঘণ্টা জলের প্রেসার কম থাকবে বলে জানান হয়েছে। মেট্রো পরিষেবা বন্ধ হয়ে যায় রাজধানী দিল্লিতেও।